Geocaching.dk

Geocaching.dk var en dansk hjemmeside, som var samlingssted for en stor del af de danske geocachere.

Historie
Geocaching.dk blev oprettet af ElwoodB som fælles websted for danske geocachere i august 2002. Efter knap 8 års frivilligt arbejde ophørte ElwoodB med at vedligeholde geocaching.dk i juni 2010. Arvtageren til geocaching.dk er GEOCACHING DANMARK, som også har overtaget rådighedsretten over domænet geocaching.dk.

(Beskrivelserne nedenfor handler om geocaching.dk som det så ud i juni 2010).

Indhold
Hjemmesiden indeholder:


 * artikler og vejledninger
 * personlige statistikker
 * cachevurderinger (udgået)
 * visning på zoombart kort af danske cacher
 * anmeldelsesblanket til SNS
 * forum hvor debatter kan føres
 * chat
 * en downloadsektion
 * geocaching.dk logoet
 * links relateret til sporten/hobbyen
 * SMS-service

Nogle af de ovennævnte punkter kræver, at man opretter en brugerprofil på geocaching.dk.

Formål
Geocaching.dk er opstået fordi geocaching.com mangler visse elementer af ovenstående.

Webmaster
Geocaching.dk og forum drives på frivillig basis af ElwoodB og bidrag kan ydes Støt geocaching.dk.

Statistik
Geocaching.dk opsamler statistik ved hjælp af en såkaldt robot, et program, der hele tiden lytter på geocaching.com's hjemmeside for at snuse op hvem der logger caches i danmark. Webmaster vedligeholder en side med geocachere som han mener er danskere, kontakt ham hvis du ikke er med. Listen publiceres på sitet powercaching.dk

Listen over danske geocachere med flest fundne caches; kan sorteres på alle fund, danske fund og udlagte caches. Der findes også statistik over flest FFC'er, og flest FFC'er på en enkelt dag.

Der var også fra crumlins side et tilbud om danske statistikker, idet man på deres hjemmeside kunne følge en statistik pr måned over danske geocacheres bedrifter, og følge med i udtræk fra logninger foretaget i Danmark af både danske og udenlandske geocachere.

Crumlin nedlagde 2008-08-01 af forskellige praktiske årsager disse funktionaliteter. Se gclogs.dk for mere info.

Begge statistiksider kan til tider misse nogle logninger og være upræcise i det opgivne antal, især hvis der kommer mange logninger på geocaching.com's side på een gang.

Opret bruger på geocaching.dk
thumb|Opret Bruger - Billed 1 thumb|Logget Af - Billed 2 thumb|Logget På - Billed 3

For at udnytte faciliteterne på geocaching.dk skal man være oprettet som bruger på geocaching.dk, hvilket der kommer et link til første gang man forsøger at logge ind. (se billede 1).

Før dette er gjort vil der på forsiden i nederste venstre hjørne være angivet at man ikke er logget ind (se billede 2), og efter at man er logget ind, vil nederste venstre hjørne se ud som i billede 3.

Man skal altså være oprettet som bruger TO steder, på geocaching.com, det giver sig selv, og OGSÅ på geocaching.dk, for at få det fulde udbytte.

Interaktive kort
På geocaching.dk er der et interaktive kort.

Det er et link til et google.map kort, hvor man kan få vist danske caches på et google-map kort. Her kan man også zoome.

Man kan endvidere til- og fravælge forskellige cachetyper i den højre menubar, og således skabe sig et bedre overblik.

Eksterne henvisninger

 * geocaching.dk Dansk hjemmeside om geocaching
 * Geocaching Danmark Arvtageren til geocaching.dk
 * Forum Det danske forum for geocaching
 * powercaching.dk Side med oplysninger om danske geocacheres statistik
 * www.geo-map.dk Kort over skatte i Danmark